《野眺》
宋代·顾禧

一迳多幽色，孤云护短扉。
閒阶竹影瘦，低岸稻花肥。
委翠秋林晚，伤弓宿鸟稀。
何时携斗酒，掬水弄清晖。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。